### Beslutningstema

I denne sag skal der træffes beslutning om anlægsbevilling og frigivelse af rådighedsbeløb til renovering af [adresse].

### Sagsfremstilling

Bygningen Tøndervej 45, Skærbæk fremstår i øjeblikket i en stand der er karakteriseret ved mange års anvendelse til plejehjem samt manglende vedligehold.

Derfor er der truffet beslutning om at bygningen skal renoveres således at den i højere grad imødekommer et tidssvarende behov. ift. at facilitere overvåget samvær og familiebehandling på tilbuddet.

Antallet af de allerede eksisterende foranstaltningstilbud øges i takt med renoveringen, idet den opdaterede indretning sikrer at flere grupperum kan tages i anvendelse .

Bygningens mere tidssvarende indretning betyder således at flere opgaver fremadrettet kan placeres og leveres bygningen, i en indretning der giver borgerne mulighed for at træde ud af kontormiljøet og ind i mindre terapi- og behandlingsmiljøer der understøtter formålet med
behandlings- eller samværstilbuddet.

Når flere opgaver kan løses i egen bygning reduceres omkostninger til transport og transporttid for medarbejderne tilsvarende, hvorved ressourceudnyttelsen og effektiviteten øges.

Renoveringen vil blandt andet omfatte malearbejde, nye døre, belysning, gulvbelægning, vægfliser, nyt køkken og nye hvidevarer.

### Økonomi

Der er udarbejdet et overslagsbudget på 1,890 mio. kr. til forventet omkostninger til renoveringsprojektet.

I investeringsoversigten i budget 2023 er der afsat 1,890 mio. kr. til renovering af [adresse], hvoraf de 94.500 kr. er frigivet ved budgetvedtagelsen

### Fagchefen for Børn, Familie og Ungeindsatsen indstiller,

at der meddeles anlægsbevilling på 1,890 mio. kr. og frigivelse af rådighedsbeløb på 1,795 mio. kr. fra investeringsoversigten i budget 2023,

at indstillingen videresendes til Økonomiudvalget og Kommunalbestyrelsen.

Beslutning fra Socialudvalget, 9. maj 2023, pkt. 6:

Indstillingen anbefales.

Beslutning fra Økonomiudvalget, 17. maj 2023, pkt. 17:

Indstillingen anbefales.

### Beslutning

Indstillingen godkendt.